《久雨》
宋代·孔平仲

涉春寒未衰，苦雨天欲破。所向泥没膝，闭户祇悲卧。

云如傍槛飞，风若吹瓦堕。群阴无际涯，翕翕相唱和。

草木出随阳，生意固已挫。蛟龙舞波豪，鸟雀噪枝惰。

陂池尚未完，时节不可过。残租待晴输，新种须暖播。

霪霖何时已，天意亦谁奈。穷巷尔何为，悲吟追楚些。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。